| Raquel Welch |
| --- |
|  |
|  |
|  |
| Tikras vardas | Jo Raquel Tejada |
|  |
| Gimė | 1940 m. rugsėjo 5 d.Čikaga, Ilinojus, JAV |
| Mirė | 2023 m. vasario 15 d. (82 metai)Los Andželas, Kalifornija, JAV |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Loana  „Milijonas metų prieš mūsų erą"  (1966 m.) |
| Apdovanojimai |
| Auksinis gaublys (1975 m.) |

**Reičel Velš** (angl. *Raquel Welch*, tikrasis vardas – *Jo Raquel Tejada*; 1940 m. rugsėjo 5 d. – 2023 m. vasario 15 d.) – JAV aktorė ir dainininkė, laikoma septintojo–aštuntojo dešimtmečių tarptautinio masto sekso simboliu.

Biografija
----------

Reičel gimė aeronautikos inžinieriaus iš Bolivijos Armando Carlos Tejada Urquizo (1911–1976) bei amerikietės, architekto Emery Stanford Hall dukters Josephine Sarah (1909–2000) šeimoje ir buvo pirmoji iš 3 vaikų.

Kai jai buvo dveji metai, tėvas gavo paskyrimą į Kaliforniją ir šeima persikėlė į San Diegą. La Choljoje Reičel lankė mokyklą ir nuo septynerių metų mokėsi baleto, tačiau, sulaukusi 17-os, buvo priversta jį mesti, dėl, mokytojų nuomone, netinkamos figūros.

R.Welch filme „100 šautuvų" 1969 m.
Besimokydama mokykloje ji dalyvavo keliuose grožio konkursuose ir pelnė ne vieną apdovanojimą.

1958 m. ji baigė mokyklą, o po metų, jau būdama nėščia, ištekėjo už mokyklos laikų draugo James Welch. Pora susilaukė dviejų vaikų, tačiau jau nuo 1962 m. nustojo gyventi kartu.

Netrukus Reičel laimėjo stipendiją studijuoti San Diego koledže vaidybą ir pradėjo vaidinti spektakliuose. Kiek vėliau ji įsidarbino San Diego vietinėje televizijoje KFMB orų pranešėja ir dėl darbo metė mokslus.

Išsiskyrusi su vyru, Reičel su dviem vaikais persikėlė į Dalasą, kur įsidarbino padavėja kokteilių bare bei tapo juvelyrikos parduotuvės „Neiman-Marcus" reklaminiu veidu. 1963 m. ji vėl persikėlė į Los Andželą, kur ėmė dalyvauti aktorių atrankose. Čia ji susipažino su buvusiu aktoriumi ir agentu Patrick Curtis, kuris tapo jos vadybininku. Kartu jie sukūrė planą kaip paversti Reičel sekso simboliu: prireikė nedidelės nosies plastinės operacijos, o siekiant išvengti tapatinimo su Lotynų kilmės amerikiečiais, buvo nutarta pasilikti vyro pavardę.

Curtiso dėka ji atliko keletą epizodinių vaidmenų kine bei kurį laiką dirbo varjete pranešėja „The Hollywood Palace" klube.

Pirmas didesnis vaidmuo kine Reičel teko 1965 m. juostoje „A Swingin' Summer". Tais pačiais metais ji buvo nominuota „Laurel Awards" kaip geriausia debiutantė ir buvo pastebėta prodiuserio Saulo Davido, kuris rekomendavo ją kino studijai „20th Century Fox". Padedama Curtiso, Reičel pasirašė su ja septynerių metų kontraktą, pagal kurį per pirmus penkerius metus turėjo vaidinti penkiuose filmuose. Studija norėjo pakeisti jos vardą į „Debbie Welch", manydama, kad „Reičel" yra sunku ištarti, tačiau vėliau sumanymo buvo atsisakyta.

1966 m. metais pasirodė juosta „Fantastic Voyage", kurioje ji atliko pagrindinį vaidmenį. Filmas buvo populiarus ir ji netruko į save atkreipti dėmesį.

Netrukus „Fox" išnuomojo Reičel britų kino kompanijai „Hammer Studios", kuriančiai 1940 m. metų filmo „Milijonas metų prieš mūsų erą" perdirbinį. Ši juosta netruko pakeisti visą Reičel gyvenimą. Nors filme nėra kalbama, tačiau jos personažas – pirmykštė moteris, vardu Loana – aprengtas itin seksualiu, į bikini panašiu drabužiu, akimirksniu pavertė ją savo laikmečio sekso simboliu. 2011 m. „Time" žurnalas įtraukė jos drabužį į „Top Ten Bikinis in Pop Culture" sąrašą, o filmo kadras su Loanos atvaizdu tapo vienu populiariausių visų laikų plakatų.

R.Welch NBC televizijos laidoje 1976 m.
Po dar vieno populiaraus filmo „Šėtoniškas sandėris" Reičel grįžo į JAV, kur vaidino vesternuose „Bandolero!" su James Stewart ir Dean Martin, „100 šautuvų" su Burt Reynolds, kriminaliniame filme „Mergina betone" su Frank Sinatra.

8-jame dešimtmetyje ji kartu su Tom Jones kūrė ekstravagantišką TV šou „Raquel!", vaidino įvairiuose TV serialuose „Central Park West", „American Family", ir nors 1975 m. pelnė „Auksinį gaublį" už vaidmenį juostoje „The Three Musketeers", daugelis režisierių nelaikė jos aktore, galinčia imtis rimtų vaidmenų. Toks požiūris paskatino Reičel daugiau dėmesio skirti televizijos filmams ir serialams.

1979 m. gruodį jos nuotraukos pasirodė žurnale „Playboy".

1982 m. Reičel turėjo vaidinti John Steinbeck romano „Cannery Row" ekranizacijoje, tačiau paskutinę akimirką prodiuseriai nusprendė, kad 40-metė aktorė yra per sena vaidmeniui ir atidavė jį Debrai Winger. Reičel nenusileido ir, padavusi kino studiją į teismą, išsikovojo 10,8 mln. dolerių kompensaciją.

1987 m. ji išmėgino savo vokalinius sugebėjimus ir įrašė šokių muzikos dainą „This Girl’s Back In Town", tuo pačiu pradėdama vaidinti Brodvėjaus spektakliuose „Woman of the Year" bei „Victor/Victoria".

Vėliau ji vaidino epizodinius kviestinius vaidmenis serialuose „Seinfeld", „Sabrina, the Teenage Witch", o 2001 m. kartu su Reese Whiterspoon pasirodė filme „Legally Blonde".

Kita veikla
-----------

R.Welch 1979 m.
1984 m. Reičel išleido išleido knygą ir video filmą „The Raquel Welch Total Beauty and Fitness Program" su fitneso bei jogos pratimais. 2010 m. pasirodė jos autobiografija „Raquel: Beyond the Cleavage".

Reičel taip pat yra išleidusi savo vardo perukų bei juvelyrikos dirbinių liniją, o 2007 m. tapo „MAC" kosmetikos linijos nauju reklaminiu veidu.

Šeima
-----

Reičel buvo ištekėjusi keturis kartus ir keturis kartus išsiskyrė.

Pirmasis jos sutuoktinis buvo publicistas ir agentas James Welch (1959–1964). Su juo Reičel susilaukė dviejų vaikų: Damono Welcho (g. 1959 m.) ir Latanne Rene Welch (g. 1961 m.), tapusios aktore ir žinomos kaip Tahnee Welch. Kaip ir jos motina, Tahnee taip pat yra pozavusi „Playboy" žurnalui (1995 m. lapkritis). Reičel yra sakiusi, kad pirmoji santuoka buvo pati sėkmingiausia.

1967–1972 m. ji buvo ištekėjusi už režisierius ir prodiuserio Patrick Curtis, 1980–1990 m. – už prodiuserio, režisieriaus ir žurnalisto Andre Weinfel, o 1999–2008 m. – už 15 metų jaunesnio restauratoriaus Richard Palmer.

1996 m. būdama 56-erių, Reičel kurį laiką susitikinėjo su 31-erių boksininku Gary Stretch. Pastarasis buvo jaunesnis už abu Reičel vaikus, o ji – Gary tėvo bendraamžė.

Apdovanojimai
-------------

1995 m. žurnalas „Empire" skyrė jai 18 vietą „100 Sexiest Stars in film history" sąraše.

1996 m. buvo atidengta jos žvaigždė Holivudo šlovės alėjoje.

| Metai | Apdovanojimas | Apdovanojimų kategorija | Filmas arba serialas | Rezultatas |
| --- | --- | --- | --- | --- |
| 1967 | Laurel apdovanojimas | Geriausias debiutas |  | 5 vieta |
| 1968 | Geriausia aktorė |  | 9 vieta |
| 1975 | Auksinis gaublys | Geriausia komedijos/miuziklo aktorė | „The Three Musketeers" | Laimėjo |
| 1983 | Western Heritage Awards | Geriausia TV drama | „The Legend of Walks Far Woman" | Laimėjo |
| 1988 | Auksinis gaublys | Geriausia TV filmo aktorė | „Right to Die" | Nominacija |
| 1999 | Auksinė avietė | Blogiausia antrojo plano aktorė | „Chairman of the Board" | Nominacija |
| 2001 | ALMA Awards | Geriausia varjetė vedėja | „2000 Hispanic Heritage Awards" | Nominacija |
| Imagen Foundation Awards | Apdovanojimas už gyvenimo pasiekimus |  |  |
|

Filmografija
------------

### Kinas

* „A House Is Not a Home *(1964)*
* „Roustabout *(1964)*
* „A Swingin' Summer *(1965)*
* „Do Not Disturb *(1965)*
* „Sex Quartet *(1966)*
* „The Queens *(1966)*
* „Fantastic Voyage *(1966)*
* „One Million Years B.C. *(1966)*
* „Shoot Loud, Louder… I Don’t Understand *(1966)*
* „Seniausia profesija pasaulyje *(1967)*
* „Fatom *(1967)*
* „Šėtoniškas sandėris" (1967)
* „Bandolero!" (1968)
* „Didžiausias jų grobis" (1968)
* „Mergina betone *(1968)*
* „100 šautuvų" (1969)
* „Flareup *(1969)*
* „The Magic Christian *(1969)*
* „The Beloved *(1970)*
* „Myra Breckinridge *(1970)*
* „Hani Kolder" (1971)
* „Mėlynbarzdis" (1972)
* „Policininkai" (1972)
* „Kansas City Bomber *(1972)*
* „The Last of Sheila *(1973)*
* „The Three Musketeers *(1973)*
* „The Four Musketeers *(1974)*
* „Pašėlęs vakarėlis" (1975)
* „Mother, Jugs & Speed *(1976)*
* „Crossed Swords *(1977)*
* „Žvėris" (1977)
* „Naked Gun 33⅓: The Final Insult *(1994)*
* „Chairman of the Board *(1998)*
* „What I Did for Love *(1998)*
* „Get Bruce *(1999) (dokumentinis)*
* „Tortilla Soup *(2001)*
* „Legally Blonde *(2001)*
* „Forget About It *(2006)*
* „House of Versace *(2013)*

### Televizija

* „Bewitched  *(1964) (1 epizodas)*
* „Raquel! *(1970)*
* „Really Raquel *(1974)*
* „NBC „Saturday Night Live *(1976) (svečias)*
* „The Muppet Show *(1978)*
* „ Mork & Mindy *(1979) (2 epizodai)*
* „From Raquel with Love *(1980)*
* „The Legend of Walks Far Woman *(1982)*
* „Right to Die *(1987)*
* „Scandal in a Small Town *(1988)*
* „Trouble in Paradise *(1989)*
* „Tainted Blood *(1993)*
* „Torch Song *(1993)*
* „Hollyrock-a-Bye Baby *(1993) (balsas)*
* „Lois & Clark *(1995) (1 epizodas)*
* „Sabrina, the Teenage Witch *(1996) (1 epizodas)*
* „Central Park West *(1996–1997)*
* „Seinfeld *(1997)*
* „Spin City *(1997, 2000) (3 epizodai)*
* „Jim Brown: All-American *(2002)*
* „American Family *(2002–2004) (8 epizodai)*
* „8 Simple Rules *(2004)*
* „Welcome to The Captain *(2008) (5 epizodai)*
* „CSI: Miami *(2012) (1 epizodas)*

Šaltiniai
---------

1. ↑  „Raquel Welch, 1960s film star and sex symbol, dies at 82". *Washington Post*. 2023-02-15. Nuoroda tikrinta 2023-02-15.
2. ↑  Rogers, Daniel T. „Raquel Welch family tree". rootsweb.ancestry.com. Nuoroda tikrinta December 30, 2010.
3. ↑  „Tavis Smiley. Shows. Raquel Welch. April 19, 2010". PBS. 2010 m. balandžio 19 d. Nuoroda tikrinta December 30, 2010. `{{cite web}}`: Patikrinkite date reikšmes: `|date=` (pagalba)
4. ↑  Ventura, R. (October 17, 2007). „Raquel Welch: «Si me ven como una ´sex symbol´ es que ésa es mi identidad profesional"[neveikianti nuoroda]. www.levante-emv.com. (Spanish)
5. ↑  „Read Chapter 1 of Raquel: Beyond the Cleavage". Oprah.com. 2010 m. kovo 29 d. Suarchyvuotas originalas 2013-12-13. Nuoroda tikrinta December 12, 2010. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|date=` (pagalba)
6. ↑  „Raquel Welch Biography (1940-)". FilmReference.com.
7. 1 2 3 4 5  Raquel Welch Biography at IMDb.com
8. ↑  Avery, Susan (2010 m. liepos 10 d). „Raquel Welch, Reluctant Sex Symbol, Talks About Making Amends With Her Kids". ParentDish.com. `{{cite web}}`: Patikrinkite date reikšmes: `|date=` (pagalba)
9. 1 2  „Raquel Welch". Glamour Girls of the Silver Screen. Nuoroda tikrinta 15 August 2013.
10. ↑  Gayomali, Chris (2011 m. liepos 5 d). „Raquel Welch's Fur Bikini in *One Million Years B.C.* - Top 10 Bikinis in Pop Culture". *Time*. Suarchyvuotas originalas 2013-08-24. Nuoroda tikrinta 28 August 2012. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|date=` (pagalba)
11. ↑  AP (June 25, 1986). „Raquel Welch Wins $10.8 Million Judgment". APnewsarchive.com.
12. ↑  Pittilla, Mary Jane (2007 m. vasario 2 d). „Raquel Welch becomes MAC beauty icon". Nuoroda tikrinta March 19, 2008. `{{cite news}}`: Patikrinkite date reikšmes: `|date=` (pagalba)

Nuorodos
--------

|  |  |
| --- | --- |
|  | **Vikiteka: Raquel Welch** – vaizdinė ir garsinė medžiaga  |

* IMDb profilis